13,042,819 members (74,987 online)
22.8K views15 bookmarked
Nikos Baxevanis15-May-11 2:39 Thank you! Last Visit: 31-Dec-99 18:00 Last Update: 20-Jul-17 17:27Refresh1 Malherbe Uitgewers-Publishers - Franciska Mouton
Onwillige SkenkerOnwillige Skenker
Luitenant Erik Rossouw, verbonde aan Moord en Roof Spesiale Eenheid – Kaapstad, sit met die hande in die hare. Verskeie moorde word in en om Kaapstad gepleeg waar organe geoes word en die moordenaars los geen leidrade nie. Die toestand waarin hy en sy span die lyke vind, dui daarop dat ’n gewetelose sindikaat by die moorde betrokke is. Volgens die patoloog wat die outopsies uitvoer, is dit die werk van ’n perfeksionis, dus word muti-moorde uitgeskakel.
Die majoor blaas in Erik se nek om die skuldiges vas te trek en uit pure frustrasie vra hy, buite sy aard, hulp van ’n kollega. Met kaptein Luca Peterson, asook sy rookie-speurder, aan sy sy begin die poppe behoorlik dans.
Gaan luitenant Erik Rossouw en sy span die moordenaars vastrek – en die majoor tevrede stel wat baie hoë eise aan hom stel – voor ’n volgende slagoffer met sy lewe betaal?
Die antwoorde lê tussen die omslag van ONWILLIGE SKENKER.
My vriende noem my ‘Fran.’
Ek woon in Lynnwood Pretoria.
Ek is gemaklik om in enige genre te skryf.
Ek het op ‘n plaas in die NO Vrystaat, in die distrik Frankfort groot geword.
My ma en pa asook my ouma was storievertellers, het die liefde vir stories by hulle oor ge erf.
Na ek ‘n kurses in verpleging gedoen het, het ek lus gehad vir joernalistiek, na die voltooiing van die kurses, het ek begin vryskut werk doen vir verskeie Vrystaatse koerante, daar het my skryfloopbaan begin.
My nuutste boek is ‘n kortverhaalbundel, met die naam HOEFSLAG VAN MY HART.
My lesers beteken die wêreld vir my, sonder hulle beteken my stories niks, alle kommentaar spoor my net verder aan om my beste vir hulle te gee.
Ek is tans besig met 'n bundel waarin daar n klompie novelles in is. Stories oor woestyne. Ek het ‘n groot passie vir woestyne, daar kan jy jouself weer vind. ‘n Plek waar jou siel rus kry.
Ek hou van Francois Smit, Jeanette Ferreira en Francine Rivers. As kind het ek Ettie Bierman se boeke verslind, veral haar stories oor Jakaranda Lugdiens .
Ek hou van goeie reekse op tv soos Greys Anatomy en Suites. Of om met my Nikon veld in te stap. Ek is ook baie lief om blomme te kliek.
Perde is ‘n groot passie.
Ek onthou ‘n Voorgestreweboek in std 6, of te wel Gr 8 met die naam JETWA DIE BUFFELBUL, die boek het my bekoor, kan ongelukkig nie die skrywer onthou nie.
My eerste storie was KINKELS IN DIE SAND, ek het hom later verwerk, hy is tans in HOEFSLAG, met 'n ander naam.
Glo dit of nie, stories kom na my in die stort, ‘n mooi liedjie sal ook my muse wakker maak.
In die stilte van die natuur sal daar ook gedagtes in my kop kom nes maak.
Ek hou van die tydskrifte soos Finesse,asook Lééf met hart en siel.
Ek hou van Nataniël en Susan Coetzer.
Al wat ek vir my lesers wil sê is die volgende “BAIE DANKIE VIR JULLE ONDERSTEUNING, sonder julle kon ek dit nie bring tot waar ek tans is nie”